《自适》
宋代·真山民

年来心迹两悠悠，若比孤云儘自由。
既不贪荣安得辱，纵饶无自亦何忧。
一丝风月严陵钓，千里关山季子裘。
到底行藏定谁是，试将心事问沙鸥。

作者简介：处州丽水人。李生乔尝以为不愧其祖真德秀，故知姓真。自呼山民，因以称之。或云名桂芳。宋末进士。痛值乱亡，深自湮没。所至好题咏。有《真山民集》。